Ole Reitan

Ole Reitan (1924–1988) var far til Odd Reitan og hans tre søstre, Inger Reitan Hegglund, Randi Reitan og Marit Reitan Berg. Ole Reitan og hans kone Margit (født Aarhaug) startet «O. Reitan kolonial» i Nonnegaten 22 i Trondheim den 2. mai 1948. Denne lille forretningen la grunnlaget for det som senere ble kjent som Reitangruppen.

Ole Reitan var den eldste sønnen av gårdbruker Ottar Olafsen Reitan og hustru Kjersti Bersvendsdatter Røe på Fløtta (Anshusflåtten) i Soknedal. Dette var en stor og respektert bondeslekt; oldefaren Ole Ingebrigtsen Reitan var sogar ordfører i Soknedal i mange år. Ole Reitan ville heller drive handel, og sa fra seg odelen til en yngre bror, Kjell.

Kolonialhandelen i Nonnegata solgte på åpningsdagen i 1948 varer for kr 25,50.grunder1.com, 23. juli 2007: Odd Reitan - slet fælt på 70-tallet - (arkivert versjon av original) Besøkt 15. mai 2014 Høsten 1963 åpnet han i tillegg et supermarked på Byåsen. I 1972 åpnet han i partnerskap med sin sønn forretningen Sjokkpris i St. Olavs gate i Trondheim, i tillegg til fem andre butikker senere på 1970-tallet. I enighet med sin sønn slo han disse butikkene sammen til en kjede. Han og sønnen Odd eide hver sin halvdel av Reitangruppen.foodinternational.net 3. februar 2008: Reitan's reign - (arkivert versjon av original) Besøkt 15. mai 2014

 Referanser 

Kategori:Norske kjøpmenn
Kategori:Personer tilknyttet Reitangruppen
Kategori:Personer fra Trondheim kommune
Kategori:Reitan (kjøpmannsfamilie)